b'\n_START_ARTICLE_\nGabriel\n_START_PARAGRAPH_\nEngelen Gabriel er kjent b\xc3\xa5de innen kristendommen, j\xc3\xb8dedommen og islam. Noen kristne trossamfunn mener at Gabriel er en erkeengel som holder orden blant de \xc3\xb8vrige englene. Festdag i den katolske kirke er 26. mars.\n_START_SECTION_\nIslam\n_START_PARAGRAPH_\nI islam er engelen Gabriel den som mottar budskaper fra Allah og leverer dem til profetene.\n_START_SECTION_\nJ\xc3\xb8dedom\n_START_PARAGRAPH_\nAv alle englene som er omtalt i Bibelen, er kun tre nevnt ved navn \xe2\x80\x93 Mikael, Rafael og Gabriel. If\xc3\xb8lge Bibelen er Gabriel en engel med h\xc3\xb8y rang som st\xc3\xa5r i n\xc3\xa6r forbindelse med Guds trone, han blir sendt ut av Gud for \xc3\xa5 overbringe spesielle budskaper til Guds tjenere p\xc3\xa5 jorden. N\xc3\xa5r denne engelen viser seg for mennesker blir han beskrevet som \xc2\xaben skikkelse som s\xc3\xa5 ut som en mann\xc2\xbb. Det hebraiske ordet gever som blir oversatt med \xc2\xabmann\xc2\xbb har betydningen \xc2\xabung og sterk mann\xc2\xbb. Dette passer godt til betydningen av hans navn (der elementet gabr-, hebraisk gavr-, er en form av gever).'